เงินมาแล้ว
สยบข่าวลือดีลล้มได้อย่างราบคาบ เมื่อ บริษัท แอล เอช ไฟแนนซ์เชียล กรุ๊ป (LHBANK) ได้รับเงินเพิ่มทุนจาก ธนาคารซีทีบีซีแบงก์ครบแล้ว 1.6 หมื่นล้านบาท
28 ก.ค. 2560

โดย...ทีมข่าวการเงินโพสต์ทูเดย์
สยบข่าวลือดีลล้มได้อย่างราบคาบ เมื่อ บริษัท แอล เอช ไฟแนนซ์เชียล กรุ๊ป (LHBANK) ได้รับเงินเพิ่มทุนจาก ธนาคารซีทีบีซีแบงก์ครบแล้ว 1.6 หมื่นล้านบาท เพื่อชำระค่าหุ้นจำนวน 7,544 ล้านหุ้น
ภายหลังจากการเพิ่มทุนจะทำให้ ซีทีบีซีแบงก์ เข้ามาถือหุ้นของบริษัท 35.61% ของทุนจดทะเบียนชำระแล้ว ซึ่งเป็นสัดส่วนเท่ากับการถือหุ้นรวมกันของ บริษัท แลนด์ แอนด์ เฮ้าส์ (LH) จำนวน 21.87% และ บริษัท ควอลิตี้เฮ้าส์ (QH) จำนวน 13.73%
ศศิธร พงศธร กรรมการผู้จัดการ ธนาคารแลนด์ แอนด์เฮ้าส์ บอกว่า หลังจากนี้บริษัทจะนำเงินที่ได้รับจากการเพิ่มทุนมาเพิ่มทุนในธนาคาร ซึ่งจะทำให้ฐานเงินกองทุนของธนาคารเพิ่มขึ้นกว่าเท่าตัว หรือประมาณ 4 หมื่นล้านบาท และมีอัตราส่วนเงินกองทุนรวมอยู่ที่ 23.7% มีอัตราส่วนเงินกองทุนขั้นที่ 1 อยู่ที่ 20.3% พร้อมที่จะลุยธุรกิจเต็มที่แล้ว